ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Αυγούστου 2004 για την τροποποίηση της απόφασης 2003/526/ΕΚ για την περάτωση των μέτρων ελέγχου της κλασικής πανώλης των χοίρων που εφαρμόζονται στο Σάαρλαντ της Γερμανίας και τη διεύρυνση της περιοχής της Σλοβακίας όπου εφαρμόζονται τα μέτρα ελέγχου της κλασικής πανώλης των χοίρων [κοινοποιηθείσα υπό τον αριθμό Ε(2004) 3241] (Κείμενο που παρουσιάζει ενδιαφέρον για τον ΕΟΧ) (2004/625/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4, Εκτιμώντας τα ακόλουθα: (1) Αποκρινόμενη στην εκδήλωση κλασικής πανώλης των χοίρων σε ορισμένα κράτη μέλη, η Επιτροπή ενέκρινε, μεταξύ άλλων, την απόφαση 2003/526/ΕΚ, της 18ης Ιουλίου 2003, για μέτρα προστασίας σχετικά με την κλασική πανώλη των χοίρων σε ορισμένα κράτη μέλη (2), η οποία θέσπισε ορισμένα συμπληρωματικά μέτρα ελέγχου της νόσου. (2) Η κατάσταση σχετικά με την κλασική πανώλη των χοίρων στο Σάαρλαντ της Γερμανίας έχει βελτιωθεί σημαντικά. Συνεπώς, τα μέτρα που εγκρίθηκαν δυνάμει της απόφασης 2003/526/ΕΚ για το Σάαρλαντ δεν πρέπει να εφαρμόζονται πλέον. (3) Στη Σλοβακία εντοπίστηκε πρόσφατα κρούσμα κλασικής πανώλης των χοίρων σε άγριους χοίρους στην περιφέρεια Lučenec, όπου στο παρελθόν δεν είχε εκδηλωθεί η νόσος. (4) Συνεπώς, η απόφαση 2003/526/ΕΚ πρέπει να τροποποιηθεί ανάλογα. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2003/526/ΕΚ τροποποιείται ως εξής: 1) στο μέρος I, σημείο 1, Γερμανία, η παράγραφος Γ. Σάαρλαντ διαγράφεται· 2) το κείμενο του μέρους II αντικαθίσταται από το ακόλουθο κείμενο: «Περιοχές της Σλοβακίας όπως αναφέρονται στα άρθρα 2, 3, 5, 7 και 8: Οι περιφερειακές διοικήσεις κτηνιατρικών θεμάτων και τροφίμων (DVFA) της Trnava (που περιλαμβάνει τις περιφέρειες Piešťany, Hlohovec και Trnava)· Levice (που περιλαμβάνει την περιφέρεια Levice) Nitra (που περιλαμβάνει τις περιφέρειες Nitra και Zlaté Moravce)· Topoľčany (που περιλαμβάνει την περιφέρεια Topoľčany) Nové Mesto nad Váhom (που περιλαμβάνει την περιφέρεια Nové Mesto nad Váhom) Trenčín (που περιλαμβάνει τις περιφέρειες Trenčín και Bánovce nad Bebravou) Prievidza (που περιλαμβάνει τις περιφέρειες Prievidza και Partizánske) Púchov (που περιλαμβάνει τις περιφέρειες Púchov και Ilava) Žiar nad Hronom (που περιλαμβάνει τις περιφέρειες Žiar nad Hronom, Žarnovica και Banská Štiavnica)· Zvolen (που περιλαμβάνει τις περιφέρειες Zvolen και Detva)· Banská Bystrica (που περιλαμβάνει τις περιφέρειες Banská Bystrica και Brezno)· Lučenec (που περιλαμβάνει τις περιφέρειες Lučenec και Poltár).» Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 26 Αυγούστου 2004.

[Source: multi_eurlex | Tokens: 2568]